II.

Seznam dokumentov, ki spadajo na področje člena 2(16)(b) Uredbe (EU) 2016/399 Evropskega parlamenta in Sveta z dne 9. marca 2016 o Zakoniku Unije o pravilih, ki urejajo gibanje oseb prek meja (Zakonik o schengenskih mejah) 1. Osebne izkaznice, ki jih izda ministrstvo za zunanje zadeve: — legitymacja dyplomatyczna (diplomatska osebna izkaznica), — legitymacja służbowa (uradna osebna izkaznica), — legitymacja konsularna (konzularna osebna izkaznica), — legitymacja konsularna konsula honorowego (konzularna osebna izkaznica za častnega konzula), — legitymacja specjalna (posebna osebna izkaznica). 2. Lista podróżujących dla wycieczek w Unii Europejskiej (decyzja Rady 94/795/WSiSW z dnia 30 listopada 1994 r. w sprawie wspólnych działań przyjętych przez Radę na podstawie art. K.3 ust. 2 lit. b Traktatu o Unii Europejskiej w sprawie ułatwień podróży dla uczniów pochodzących z państw trzecich przebywających w Państwach Członkowskich) (seznam potnikov za šolska potovanja znotraj Evropske unije (Sklep Sveta 94/795/PNZ z dne 30. novembra 1994 na podlagi člena K.3(2)(b) Pogodbe o Evropski uniji o skupnem ukrepu o olajšavah za potovanje za učence iz tretjih držav s stalnim prebivališčem v državi članici)). 3. Dokumenti na podlagi Direktive 2004/38/ES, ki so se izdajali državljanom Združenega kraljestva in njihovim družinskim članom pred iztekom prehodnega obdobja, določenega v sporazumu o izstopu, in ki jih lahko ti uporabljajo po koncu prehodnega obdobja (dokumenti bodo veljali najpozneje do 31. decembra 2021): — Dokument potwierdzający prawo stałego pobytu (dokument, ki potrjuje pravico do stalnega prebivanja), — Karta pobytu członka rodziny obywatela UE (dovoljenje za prebivanje za družinskega člana državljana EU), — Karta stałego pobytu członka rodziny obywatela UE (dovoljenje za stalno prebivanje za družinskega člana državljana EU). 4. Začasni dokumenti, ki se izdajajo državljanom Združenega kraljestva in njihovim družinskim članom po koncu prehodnega obdobja, določenega v sporazumu o izstopu: — Zaświadczenie (potrdilo) z veljavnostjo enega leta, ki potrjuje vložitev vloge za prijavo bivališča, in/ali potrdilo o prebivanju upravičenca na podlagi sporazuma o izstopu – če je vloga vložena do 31. decembra 2021 (potrdilo z veljavno potno listino omogoča večkratno prečkanje meje brez pridobitve vizuma). 5. Diia.pl (ali storitev Diia.pl) – digitalni osebni dokument, ki se izdaja upravičencem do začasne zaščite na podlagi zakona z dne 12. marca 2022 o pomoči državljanom Ukrajine v zvezi z oboroženim spopadom na ozemlju Ukrajine (Uradni list 2022, točka 583) v povezavi z Izvedbenim sklepom Sveta (EU) 2022/382 z dne 4. marca 2022 o ugotovitvi obstoja množičnega prihoda razseljenih oseb iz Ukrajine v smislu člena 5 Direktive 2001/55/ES in z učinkom uvedbe začasne zaščite (UL L 71, 4.3.2022, str. 1). Diia.pl je storitev, ki jo zagotavlja minister, pristojen za informatizacijo, kot je navedeno v členu 19e.2(2) zakona o informatizaciji v povezavi s členom 10.1 zakona o pomoči državljanom Ukrajine; storitev je na voljo v aplikaciji na mobilni napravi uporabnika in je namenjena osebam z ukrajinskim državljanstvom ali osebam brez ukrajinskega državljanstva, ki so zakonci ukrajinskih državljanov, če te osebe niso državljani Poljske ali druge države članice EU in so prispele v Republiko Poljsko iz Ukrajine v obdobju od 24. februarja 2022 dalje; v okviru storitve se lahko osebni podatki uporabnika prenesejo iz registra, shranijo v kodirani obliki na mobilni napravi uporabnika ter pokažejo drugim osebam za potrditev identitete uporabnika. Diia.pl lahko uporabljajo ukrajinski begunci, ki so upravičeni do začasne zaščite in se na podlagi člena 2.1 zakona o pomoči državljanom Ukrajine zakonito nahajajo na ozemlju Poljske ter so prejeli nacionalno identifikacijsko številko (PESEL). Pravna podlaga je člen 2.1 zakona o pomoči državljanom Ukrajine: „Če je ukrajinski državljan v smislu člena 1.1 v obdobju od 24. februarja 2022 do dneva, navedenega v določbah, sprejetih na podlagi člena 2.4 (datum še ni določen), zakonito prispel na ozemlje Republike Poljske in izjavi, da namerava ostati na ozemlju Republike Poljske, se njegovo bivanje šteje za zakonito v obdobju 18 mesecev od 24. februarja 2022 (...). Bivanje otroka, ki ga je na ozemlju Republike Poljske rodila mati, ki je oseba iz prvega stavka, se prav tako šteje za zakonito v istem obdobju kot bivanje matere.“ Diia.pl se izda na podlagi — člena 10 zakona o pomoči državljanom Ukrajine. Diia.pl se uporablja za potrditev identitete uporabnika in je dokazilo, enakovredno dokumentu v skladu s — členom 8(1) Direktive Sveta 2001/55/ES z dne 20. julija 2001 o najnižjih standardih za dodelitev začasne zaščite v primeru množičnega prihoda razseljenih oseb in o ukrepih za uravnoteženje prizadevanj in posledic za države članice pri sprejemanju takšnih oseb, — ter bi ga bilo treba šteti za dovoljenje za prebivanje v smislu — člena 2(g) Direktive Sveta 2001/55/ES. Dokument Diia.pl lahko uporablja vsaka polnoletna oseba. 6. Zaświadczenie o korzystaniu z ochrony czasowej (potrdilo o začasni zaščiti) se izdaja tujcem, ki uživajo začasno zaščito v skladu s členom 106 zakona z dne 13. junija 2003 o priznanju zaščite tujcem na ozemlju Republike Poljske (Uradni list 2021, točka 1108, kakor je bil spremenjen) v povezavi z Izvedbenim sklepom Sveta (EU) 2022/382 z dne 4. marca 2022 o ugotovitvi obstoja množičnega prihoda razseljenih oseb iz Ukrajine v smislu člena 5 Direktive 2001/55/ES in z učinkom uvedbe začasne zaščite (UL L 71, 4.3.2022, str. 1). Če pravo Evropske unije podaljša obdobje začasne zaščite, se veljavnost potrdila ustrezno podaljša. V skladu s členom 8(1) Direktive Sveta 2001/55/ES z dne 20. julija 2001 o najnižjih standardih za dodelitev začasne zaščite v primeru množičnega prihoda razseljenih oseb in o ukrepih za uravnoteženje prizadevanj in posledic za države članice pri sprejemanju takšnih oseb bi bilo treba potrdilo šteti za dovoljenje za prebivanje v smislu člena 2(g) Direktive Sveta 2001/55/ES.